'মোক মন্ত্ৰী সভাত অন্তৰ্ভূক্ত নকৰাৰ বাবে মুখ্য মন্ত্ৰীক ধন্যবাদ জ্ঞাপন কৰিছো, কাৰণ মন্ত্ৰী হোৱাহেঁতেন অকলেই নাগৰিকত্ব সংশোধনী বিধেয়কৰ বিৰুদ্ধে যুঁজিবলগীয়া হ'লহেঁতেন,'-আজি গুৱাহাটীত এখন সংবাদেমেল অনুষ্ঠিত কৰি এইদৰে কয় বিজেপি নেতা তথা দিছপুৰ সমষ্টিৰ বিধায়ক অতুল বৰাই।
"আপুনি মূৰত জাতীয় মুকুট পৰিধান কৰি আছে। গতিকে কনৰাড চাংমাৰ দৰে আপুনিও নাগৰিকত্ব সংশোধনী বিধেয়কখনৰ বিৰোধিতা কৰি সঁচা অৰ্থতে যে জাতীয় নায়ক সেই কথা নিশ্চিত কৰক। মোক মন্ত্ৰী সভাত অন্তৰ্ভুক্ত নকৰাৰ বাবে মই তেওঁক ধন্যবাদ জনাইছো। কাৰণ মই মন্ত্ৰী হোৱাহেঁতেনে অকলেই এই বিধেয়কখনৰ বিৰোধিতা কৰিবলগীয়া হ'লহেঁতেন,"- আজি নিজৰ বিধায়ক আবাসত আয়োজন কৰা সংবাদ মেলত দিছপুৰ সমষ্টিৰ শাসকীয় দলৰ বিধায়ক অতুল বৰাই মুখ্য মন্ত্ৰীলৈ প্ৰেৰণ কৰা চিঠিত এই কথা উল্লেখ কৰা বুলি জানিবলৈ দিয়ে।
"মই জনাত আপোনাৰ কেবিনেটত বাংলাদেশৰ পৰা হিন্দু লোকসকলক আনি অসমীয়া জাতি ৰক্ষা কৰা মন্ত্ৰীসকলহে আছে। প্ৰথমে আমি অসমীয়া তাৰ পিছতহে আনবোৰ চিনাকি,"-স্পষ্টবাদী বুলি পৰিচিত বিধায়কগৰাকীয়ে এইদৰে কয়।
"মেঘালয়ৰ চাংমাৰ দৰে অসম চৰকাৰৰ কেবিনেটতো কথাটো আলোচনা কৰিবৰ বাবে মই চিঠিখনত অনুৰোধ জনাইছো। নহ'লে আকৌ এটা সময় আহিব, য'ত সংঘাত হোৱাটো অনিবাৰ্য,"-বৰাই কয়।
বৰাই 'জাতিটো উৰ্দ্ধত হোৱাটো উচিত দল কেনেকৈ উৰ্ধত হ'ব' বুলিও প্ৰশ্ন কৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
